**Väikehanke „Tapa Vallavalitsuse arhiivi korrastamine“ hanketeade**

Tapa Vallavalitsus kutsub Teie ettevõtet esitama pakkumust Tapa Vallavalitsuse arhiivi korrastamiseks.

**1. Hanke eesmärk**

1.1. Hanke eesmärk on Tapa Vallavalitsuse arhiivis asuvate paberkandjal arhivaalide (arhiiviväärtuslikuks hinnatud dokumentide) korrastamine vastavalt Eesti Vabariigi õigusaktides ja Rahvusarhiivi juhistes sätestatud nõuetele, st dokumendid on kirjeldatud, vormistatud säilikuteks vastavalt kehtivatele arhiivipüsivusnõuetele, paigutatud karpidesse ja üle antud Rahvusarhiivi.

**1.2. Täpse töömahu väljaselgitamiseks on pakkujal kohustuslik enne pakkumuse esitamist tutvuda olemasoleva olukorraga.**

1.3. Arhiividega tutvumiseks võtta ühendust vallavalitsuse sekretäriga Ursula Grau. Kontakt telefon 322 8431, 5382 5661 või e-post ursula.grau@tapa.ee .

**2. Olemasolev olukord ja teenuse kirjeldus**

2.1. Tapa Vallavalitsuse arhiiv asub Tamsalu haldus- ja teenuskeskuses aadressil Tehnika 1a, Tamsalu linn.

2.2. Tapa Vallavalitsuse arhiiv koosneb mitme haldusreformi käigus ühinenud omavalitsuste arhiividest. Alates 01.01.2018 on Tapa Vallavalitsus ühinenud Tamsalu Vallavalitsuse ja on Tapa Vallavalitsuse õigusjärglane. Eelnev ametiasutuste ühinemine toimus alates 01.01.2006, kui ühinesid Tamsalu linn ja Tamsalu vald, moodustades Tamsalu valla ning Saksi vald, Lehtse vald ja Tapa linn moodustades Tapa valla.

2.3. Arhiivi füüsilise korrastamise tööd tuleb teostada hankija juures kohapeal – dokumente ei ole lubatud viia välja hankija ruumidest.

2.4. Töö tegemiseks vajalikud arhiivipüsivad vahendid hangib pakkuja.

**3. Nõuded pakkujale**

3.1. Pakkujal ei tohi olla riikliku maksu, makse või keskkonnatasu maksuvõlg maksukorralduse seaduse tähenduses või maksu- või sotsiaalkindlustusmaksete võlg tema asukohariigi õigusaktide kohaselt. *Hankija kontrollib nimetatud nõude täitmist iseseisvalt avalike registrite alusel ja kõrvaldab pakkuja kellel nimetatud asjaolu esineb.*

3.2. Pakkuja vastutav spetsialist peab omama kutsetunnistust „arhiivikorrastaja“ tase 4. *Pakkuja esitab pakkumuse koosseisus vastutava isiku nime ja kutsetunnistuse numbri. Hankija kontrollib kutsetunnistuse olemasolu SA Kutsekoda avalikust registrist.*

**4. Nõuded pakkumusele**

4.1. Pakkumuses maksumusena tuleb esitada tööde kogumaksumus.

4.2. Pakkumuse maksumuse kalkuleerimisel peab pakkuja arvestama, et maksumus hõlmab kõiki hankelepingu nõuetekohaseks täitmiseks vajalikke töid, teenuseid, tegevusi ja toiminguid, mis on lepingu eesmärki arvestades tavapäraselt vajalikud nõuetekohase tulemuse saavutamiseks.

4.3. Pakkumus peab olema jõus vähemalt 1 kuu.

**5. Pakkumuse esitamine ja tähtajad**

5.1. Pakkumus tuleb esitada digitaalselt allkirjastatuna e-posti aadressil vallavalitsus@tapa.ee.

5.2. Pakkumuse esitamise hilisem tähtaeg on **07. juuni 2023 kell 10.00.**

**6. Info ja teabevahetus**

6.1. Täiendavat informatsiooni ja selgitusi saab esitades kirjalikult küsimuse e-posti aadressil piret.treial@tapa.ee.

6.2. Küsimustele vastamine toimub kolme tööpäeva jooksul. Juhul kui küsimuse või selgitustaotluse laekumise ja pakkumuse esitamise tähtaja vahele ei jää vähemalt ühte tööpäeva, ei ole hankija kohustatud vastama ja selgitusi andma.

**7. Hanke menetlemine**

7.1. Hankija kontrollib ja hindab pakkumuse vastavust käesoleva hanketeate punktis 4 toodud tingimustele.

7.2. Hankija kontrollib pakkuja vastavust käesoleva hanketeate punktis 3 kirjeldatud kriteeriumitele.

7.3. Hankijal on õigus küsida pakkujatelt täiendavat selgitust või tõendeid käesolevas hanketeates toodud asjaolude kohta.

7.4. Hindamiskriteeriumiks on pakkumuse maksumus.

7.5. Hankijal on õigus pidada pakkujatega läbirääkimisi eesmärgiga tagada hankija eesmärkide täitmine, st kindlustada nõuetekohane töö hankijale vastuvõetava hinna eest ja eelarvest tulenevate võimaluste piirides.

7.6. Hankijal on õigus vähendada töömahtusid kui maksumused ületavad hanke eeldatavat maksumust ning hankija rahalisi võimalusi. Läbirääkimisi mahtude vähendamiseks võib pidada ka ainult madalaima maksumusega pakkumuse esitanud pakkujaga.

7.7. Hanke tulemuste kinnitamine toimub vallavalitsuse korraldusega. Korraldus edastatakse pakkujatele kolme tööpäeva jooksul e-postiga.

**8. Lepingu tingimused**

8.1. Leping sõlmitakse hiljemalt 10 päeva jooksul pärast pakkumuse edukaks tunnistamise otsusest teavitamisest.

8.2. Töödega alustatakse koheselt pärast lepingu sõlmimist.

8.3. Lepingu täitmise tähtaeg on 30.11.2023.

8.4. Tellija ei tasu ettemaksu.

8.5. Tööde eest tasumine toimub ühes osas pärast nõuetekohaselt teostatud tööde üleandmist. Töö võetakse vastu üleandmise-vastuvõtmisaktiga. Tellija annab kirjalikult oma aktsepti või esitab pretensiooni juhul, kui töö ei vasta esitatud nõuetele.

8.6. Aktsepteeritud akti alusel koostatud arve tasub tellija 14 päeva jooksul arvates arve esitamisest.